kardosdrur/scandi-wiki huggingface dataset:
Frederik 2. af Mecklenburg-Schwerin

Frederik 2. (), også kaldet Frederik den Fromme (), (9. november 1717 – 24. april 1785) var regerende hertug af Mecklenburg-Schwerin fra 1756 til sin død i 1785.

Han var søn af Hertug Christian Ludvig 2. af Mecklenburg-Schwerin og blev hertug, da hans far døde i 1756.

Biografi 

Frederik blev født den 9. november 1717 i Schwerin som ældste barn af den senere Hertug Christian Ludvig 2. af Mecklenburg-Schwerin og Gustave Karoline af Mecklenburg-Strelitz, datter af Hertug Adolf Frederik 2. af Mecklenburg-Strelitz.

Han var nevø til den sønneløse Hertug Karl Leopold af Mecklenburg-Schwerin. I 1747 efterfulgte Christian Ludvig sin storebror Karl Leopold som hertug, og da Christian Ludvig døde i 1756 blev Frederik hertug.

Hertug Frederik døde den 24. april 1785 i Ludwigslust. Da han ikke havde børn, blev han efterfulgt som hertug af sin nevø Frederik Frans, en søn af hans bror Ludvig.

Ægteskab 

Frederik giftede sig den 2. marts 1746 i Schwedt med Hertuginde Louise Frederikke af Württemberg. Hun var datter af Arveprins Frederik Ludvig af Württemberg og Markgrevinde Henriette Marie af Brandenburg-Schwedt. Der blev ikke født børn i ægteskabet.

Se også 
 Mecklenburg

Eksterne links 

Hertuger af Mecklenburg-Schwerin
Huset Mecklenburg
Personer fra Schwerin
Tyskere i 1700-tallet
Intet

Intet har flere betydninger:
 Intet (begreb)
 Intet (bog) - ungdomsroman skrevet af Janne Teller fra 2000.
 Intet (film) - en dansk spillefilm fra 2022

Se også 
 Intet nyt fra vestfronten - (tysk: Im Westen nichts Neues) er en antikrigsroman, skrevet af tyskeren Erich Maria Remarque fra 1929.
 Intet nyt under solen - den første EP fra den danske rockgruppe Magtens Korridorer.
 Intetkøn - neutrum, grammatisk køn.
Vagn Ussing

Vagn Ussing (4. maj 1920 i København – 23. november 2010) var en dansk direktør og civilingeniør.

Karriere 
Han var søn af professor, dr.jur. Henry Ussing og hustru Christiane Johanne født Nyebølle, blev student fra Ordrup Gymnasium 1938 og cand.polyt. på Danmarks Tekniske Højskole 1943. Ussing var ansat i den rådgivende ingeniørvirksomhed S. Friis Jespersen 1943-46 afbrudt af tjeneste som kompagnichef i modstandsbevægelsens afsnit 2, region 6. Han gennemførte overbygningsstudier ved University of Washington, Seattle 1946-47 og var ansat i en rådgivende ingeniørvirksomhed i San Francisco 1947-48. Vagn Ussing var ingeniør hos Larsen & Nielsen Constructor A/S 1948-52 og underdirektør ved samme 1953-62, drev selvstændig rådgivende virksomhed 1962-63, var administrerende direktør i Industrielt Bygge Compagni - Ibyco A/S 1963-71 og direktør for Industrial Building Engineers-IBE A/S fra 1972.

Tillidshverv 
Ussing var medlem af bestyrelsen for Larsen & Nielsen Constructor A/S 1953-62; medstifter i 1962 og 1962-71 medlem af bestyrelsen for Industrielt Bygge Compagni-Ibyco A/S; medlem af bestyrelsen for Kaj Hansens Fond 1962-71; medstifter 1972 og medlem af bestyrelsen for Industrial Building Engineers-IBE A/S og DIBAS-Industrielle Byggeingeniører A/S; medlem af bestyrelsen for Kolonien Filadelfia 1965 og formand for byggeudvalget sammesteds 1966; medlem af repræsentantskabet for Dansk Epilepsiforening 1973; censor i varmeisolering ved Danmarks Tekniske Højskole 1966; medlem af Dansk Ingeniørforenings udvalg vedr. byggeriets rationalisering 1954-58 og af DIF's udvalg vedr. forspændt beton 1955-63. Han forfattede artikler i inden- og udenlandske fagtidsskrifter. 

Ussing blev gift 4. juli 1946 med Elise Hjerpsted (født 18. oktober 1922 i København), datter af civilingeniør Harald Gerhard Hjerpsted (død 1972) og hustru Rigmor Elisabeth født Wandel (død 1968).

Kilder 
 Kraks Blå Bog 1974

Eksterne henvisninger 
 

Personer i Kraks Blå Bog (afdøde)
Vagn
Ingeniører fra Danmark
Erhvervsfolk fra Danmark
Danskere i 1900-tallet
Personer fra København
Medlemmer af militærgrupper
Studenter fra Ordrup Gymnasium
Silsand

Silsand er en by på øen Senja i den tidligere Lenvik, nu Senja kommune i Troms og Finnmark fylke i Norge. Byen har 	1.372 indbyggere (2012), og ligger lige ved byen Finnsnes. Silsand har haft en jævn befolkningsvækst siden Gisundbroen blev åbnet i 1972, og oplever fortsat vækst. Silsand er i dag den største by på Senja og regnes, grundet sin nærhed til Finnsnes centrum, både som drabantby og som en del af byen.

Byer i Troms og Finnmark
Lenvik
Ludvig af Mecklenburg-Schwerin

Ludvig () (6. august 1725 – 12. september 1778) var ikke-regerende hertug af Mecklenburg-Schwerin og arving til hertugdømmet fra 1756 til sin død i 1778. 

Han var far til den første storhertug af Storhertugdømmet Mecklenburg-Schwerin Frederik Frans 1. og til Arverprinsesse Sophie Frederikke af Danmark, gift med Arveprins Frederik.

Biografi 
Ludvig blev født den 6. august 1725 i Grabow som tredje barn og anden søn af den senere Hertug Christian Ludvig 2. af Mecklenburg-Schwerin og Gustave Karoline af Mecklenburg-Strelitz, datter af  Hertug Adolf Frederik 2. af Mecklenburg-Strelitz.

Efter deres fars død i 1756, blev Ludvigs storebror Frederik hertug. Da Frederik ikke havde børn, blev Ludvig tronarving. Ludvig døde dog i 1778, så da Frederik 2. døde i 1785, blev det Ludvigs søn Frederik Frans 1., der efterfulgte ham som hertug.

Ægteskab og børn 

Ludvig giftede sig den 13. maj 1755 i Schwerin med Prinsesse Charlotte Sophie af Sachsen-Coburg-Saalfeld. Hun var datter af Hertug Frans Josias af Sachsen-Coburg-Saalfeld og Prinsesse Anna Sophia af Schwarzburg-Rudolstadt. De fik to børn:

 Frederik Frans (1756-1837), regerende hertug af Mecklenburg-Schwerin 1785-1815 og storhertug af Mecklenburg-Schwerin 1815-1837.
 Sophie Frederikke (1758-1794), gift med Arveprins Frederik af Danmark

Se også 
 Mecklenburg

Eksterne links 

 Huset Mecklenburgs stamtavle 

Huset Mecklenburg
Tyskere i 1700-tallet
Dan Dryer

Dan Dryer A/S (tidligere binavn: N. Saaby Jørgensen) er en dansk virksomhed i Randers, som fremstiller elektriske håndtørrere mm.

Firmaet er grundlagt 1972 af Niels Saaby Jørgensen, som frem til sommeren 2013 var administrerende direktør. Han blev efterfulgt af Susanne Friis Eden, der siden 1995 havde været selskabets økonomichef.

Saaby Jørgensen var først importør af håndtørrere fra det amerikanske firma World Dryer, men da sikkerhedskravene til håndtørrere i de europæiske lande blev skærpet, fulgte World Dryers produkter ikke med. Og da firmaet ikke ville ændre på konstruktionen, begyndte Saaby Jørgensen i 1972 at fremstille sin egen model. Fra 1974 blev produktionen, som foregik hos Metallic i Skive, intensiveret. Siden flyttede den til egen fabrik i Randers og er i dag storeksportør af håndtørrere til især Tyskland og Frankrig.

Virksomheden er beliggende Alsikevej 8 i Randers og lå tidligere på Helsted Husevej 22.

Logoet med vikingen har været registeret varemærke siden 13. maj 1983.

Kilder og eksterne henvisninger 
 Dan Dryers hjemmeside
 "Dan Dryer har tørret millionvis af våde hænder" , Berlingske Business, 8. januar 2013.

Elektronikvirksomheder i Danmark
Virksomheder i Randers
Etableret i 1972
Harold Hardman

Harold Payne Hardman (4. april 1882 i Manchester - 9. juni 1965 i Manchester) var en engelsk fodboldspiller, som deltog i de olympiske lege i 1908 i London.

Hardman var med på det britiske fodboldlandshold, som blev olympiske mestre under OL 1908 i London. De besejrede Danmark med 2-0 i finalen.

OL-medaljer 
 1908  London -  Guld i fodbold (Storbritannien)

Eksterne henvisninger 
 

Fodboldspillere fra Blackpool F.C.
Fodboldspillere fra Everton F.C.
Fodboldspillere fra Manchester United F.C.
Fodboldspillere fra Bradford City A.F.C.
Fodboldspillere fra Stoke City F.C.
Fodboldspillere fra England
Formænd for Manchester United F.C.
Personer fra Manchester
Olympiske mestre fra Storbritannien
Olympiske fodboldspillere fra Storbritannien
Fodboldspillere ved sommer-OL 1908
Deltagere for Storbritannien ved sommer-OL 1908
Preben Maaløe Jespersen

Preben Maaløe Jespersen (18. februar 1912 i Aarhus – 3. februar 2000) var en dansk officer.

Han var søn af kaptajn J.P. Jespersen og hustru Anna født Maaløe, blev student fra Akademisk Kursus 1933 og blev optaget på Hærens Officersskole, hvorfra han fik afgang 1938 som premierløjtnant. Han var på taktiske og tekniske kurser samt stabstjeneste i ind- og udland (USA og England) og blev kaptajnløjtnant 1942. Efter værnemagtens angreb på Hæren indgik han i modstandsbevægelsen 1943-45.

Efter krigen blev Jespersen eskadronchef ved Gardehusarregimentet 1945, lærer ved rytteriets befalingsmandsskoler 1946-47, ritmester og eskadronchef ved Gardehusarregimentet 1947, næstkommanderende ved pansertroppernes befalingsmandsskoler 1950, oberstløjtnant og bataljonchef ved Gardehusarregimentet 1952, chef for pansertroppernes befalingsmandsskoler 1961, blev oberst 1966, chef for hærens kursuscenter Gurrehus 1967, for forsvarets kursusinstitution 1972 og fik afsked 1974.

Han var medlem af hærkommandoens pædagogiske arbejdsgruppe (ARDO) 1960-69, af Hærens pædagogiske udvalg fra 1969, redaktør af panservåbnets blad Kentaur 1961-66 og medlem af bestyrelsen for Militærpsykologisk Selskab 1965-70. Han var kammerjunker, Kommandør af Dannebrogordenen og bar Hæderstegnet for god tjeneste ved Hæren.

Jespersen blev gift 12. november 1938 med Elin Arbo-Bähr (24. januar 1915 i København - ?), datter af grosserer, assurandør Henry Arbo-Bähr og hustru Edla født Holst.

Kilder 
 Kraks Blå Bog 1974

Personer i Kraks Blå Bog (afdøde)
Kavaleriofficerer fra Danmark
Kommandører af Dannebrog
Personer fra Aarhus
Danskere i 1900-tallet
Medlemmer af militærgrupper
Redaktører fra Danmark
Hans Magle

Hans Magle (27. oktober 1891 på Frederiksberg – 24. marts 1983) var en dansk sognepræst og modstandsmand.

Kirkelig karriere 
Han var søn af købmand Christian H. Magle (død 1938) og hustru Ane Marie født Jensen (død 1936), blev cand.theol. 1918, var rejsesekretær ved KFUM i Danmark 1918-19 og på studieophold ved universiteterne i London, Chicago, Berlin og Erlangen 1919-20 og 1938. Han var dernæst sekretær ved KFUM i Kina 1920-25, hjælpepræst i Sandager-Holevad 1926, sognepræst i Brylle 1927-31, 2. residerende kapellan ved Odense Domkirke 1931-37, sognepræst for den danske menighed i Tønder 1937-58 og hjælpepræst ved Stengård Kirke i København 1960-66.

Modstandsaktivitet 
Under Besættelsen var Hans Magle med i ledelsen af præsternes illegale organisation P.U.F. (Præsternes uofficielle Forening) knyttet til Frit Danmark og blev arresteret af Gestapo december 1944 og indsat i Frøslevlejren indtil Befrielsen i maj 1945.

Tillidshverv 
Han havde orlov med bopæl i London som særlig udsending for Sydslesvigsk Udvalg samt korrespondent til forskellige dagblade 1948-49 og var medarbejder ved Kristeligt Dagblad fra 1959. Medlem af bestyrelsen for Sydjydsk Fængselsselskab fra 1937, formand for Tønder danske skolenævn i overgangstiden efter 1945, formand for det fælles dansk-tyske menighedsråd i Tønder 1937-58 og for udvalget for Tønder Kirkes hovedrestaurering 1940-46, medlem af bestyrelsen for Sydslesvigsk Udvalg af 5. Maj 1945, 1946-63 og for Landsforeningen af Besættelsestidens politiske Fanger 1946-48. Magle oprettede Tønder Kirkemuseum 1957.

Magle blev gift 29. december 1918 med Anna Lucie Thomsen (28. juni 1889 i Haslev - ?), datter af husejer Hans Thomsen (død 1897) og hustru Maren født Nielsen (død 1905).

Forfatterskab 
 Mission, 1932.
 Men der staar ogsaa skrevet, 1942.
 Danmarks Fremtid - kristeligt, 1945.
 Sententiæ Quotidianæ. Tanker til Dagen og Vejen, 1948.
 South Slesvig Quiz, London 1949.
 Vejledning i det sydslesvigske Spørgsmaal, 1951.
 Tønder Kirkes Symboler, 1954.
 Tønder Kirkemuseum, 1958.
 Matthias Claudius i vers og prosa, 1971.
 Europas Kirker idag, 1973.
 Bidrag til Danske Studier 1967: "Nogle Udgaver af Varnæs-Salmebogen"
Han har skrevet en række artikler i kirkelige tidsskrifter og i samleværkerne: Den danske Kirke under Besættelsen (1945), Dansk Kirkeliv (1945), Fem Aar (1945-46) og Frøslev. Tysk Fangelejr i Danmark (1964)
 Redaktør af tidsskriftet Øst og Vest 1929

Oversættelser 
 Emil Brunner: Gudsordet og Verden (1933), Troen (1936) og Hvad er Moral (1936)
 Albrecht Goes: Før Daggry (1954)
 Arnold J. Toynbee: Historiesyn og religiøs Tro (1957), Bevingede Ord fra Bibelen (1973)

Kilder 
 
 Kraks Blå Bog 1974

Personer i Kraks Blå Bog (afdøde)
Personer fra Frederiksberg
Ofre for nazismen fra Danmark
Præster fra Danmark
Oversættere fra Danmark
Faglitterære forfattere fra Danmark
Medlemmer af Frit Danmark
Danskere i 1900-tallet
Redaktører fra Danmark
Valdemar Bandolowski

Valdemar Bandolowski (født 17. februar 1946 i Esbønderup) er en dansk sejlsportsmand og tidligere advokat. Medlem af Dragør Sejlklub. Vandt sammen med Erik Hansen og Poul Richard Høj Jensen to OL-guld medaljer i Soling. Den første i 1976, Kingston, Ontario, hvor sejladserne blev afholdt i forbindelse med OL i Montreal og den anden ved OL i Moskva 1980 i Tallinn. Deltog sammen med Paul Elvstrøm i OL i 1972 i München, men måtte udgå på grund af Elvstrøms sygdom. Han har også vundet VM i 1/2 ton 1972, VM Soling i 1984 og VM i Drage i 1987, Dragon Gold Cup i 1984 og 1986 samt EM i Soling 1971. Skipper og daglig leder af Dansk Americas Cup Udfordring fra 1986 til 1991.

Var en af Initiativtagerne til etableringen af Team Danmark, medlem af kommissionen, som udarbejdede lovforslaget, og i en årrække medlem af repræsentantskabet, udpeget af kulturministeriet.

Valdemar Bandolowski er uddannet jurist (cand.jur.) fra Københavns Universitet i 1973. Arbejdede i en årrække som advokat i København.

Drev i en årrække med den tidligere Spiesdirektør Erling Brodersen rejsebureauet Bounty Club.

Arbejder fortsat i rejsebranchen.

Eksterne henvisninger 
 

Sejlsportsfolk fra Danmark
Personer fra Esbønderup
Olympiske mestre fra Danmark
Deltagere for Danmark ved sommer-OL 1972
Deltagere for Danmark ved sommer-OL 1976
Deltagere for Danmark ved sommer-OL 1980
Medaljevindere fra Danmark ved sommer-OL 1976
Medaljevindere fra Danmark ved sommer-OL 1980
Danskere af polsk afstamning
Bmi regional

bmi regional var et flyselskab fra Storbritannien. Hovedkontoret var placeret på East Midlands Airport i Leicestershire, East Midlands.

Bmi er tidligere datterselskab til det tidligere flyselskab British Midland International, som i april 2012 blev solgt fra Lufthansa til International Airlines Group (IAG). Måneden efter blev bmi regional solgt til Sector Aviation Holdings.

Selskabet opererede i oktober 2013 ruteflyvninger fra otte baser til omkring 20 destinationer i ti lande. Selskabet meldte sin konkurs d. 16. februar 2019

Historie 
Selskabet blev etableret i 1987 under navnet Business Air, og begyndte flyvninger i august samme år. I 2001 skiftet man navn til British Midland Regional (BMI Regional)

I oktober 2009 køber Lufthansa moderselskabet British Midland Airways, og kommer derfor til at eje 80% af bmi regional. Før det havde selskabet følgende ejerkreds: Michael Bishop, Sir Michael Bishop 50% (stifter), Lufthansa 30%, og Scandinavian Airlines med de resterende 20% af aktierne.

Lufthansa meddelte i oktober 2011 at man var startet forhandlinger med britiske investorer om et salg bmi regional. I maj 2012 et salg offentliggjort, og Sector Aviation Holdings Limited havde overtaget bmi regional for 8 mio. GBP.

Flyflåde 
Flyflåden bestod i oktober 2013 af 18 fly med en gennemsnitsalder på 14 år. Heraf var der fire Embraer ERJ 135, samt 14 Embraer ERJ 145 som de største fly i flåden med plads til 49 passagerer.

Eksterne henvisninger 

 bmi regionals officielle hjemmeside

Referencer 

Tidligere flyselskaber fra Storbritannien
Etableret i 1987
Virksomheder fra Skotland
Aberdeen
Ophørt i 2019
Mikkel Vestergaard

Mikkel Mose Vestergaard (født 22. november 1992) er en tidligere dansk fodboldspiller, der spillede for Esbjerg fB og Viborg FF.

Karriere

Esbjerg fB 
Mikkel Vestergaard fik sin debut i Superligaen for Esbjerg fB den 15. maj 2011, da han blev skiftet ind i det 74. minut i stedet for Arnór Smárason i en 0-0-kamp mod AaB.

Viborg FF 
Den 21. januar 2016 blev han solgt til Viborg FF. Oprindeligt var det meningen at han først skulle skifte i sommeren 2016 ved kontraktudløb i Esbjerg fB, men Viborg FF valgte at købe ham allerede inden, så han kunne blive klar til forårets turneringskampe. Inden skiftet til Viborg FF havde han spillet hele sin ungdoms- og seniorkarriere i Esbjerg fB. Han skrev under på en treårig kontrakt med Viborg FF.

Den 7. juni 2019 fik Vestergaard sammen med tre andre spillere at vide, at deres kontrakter ikke ville blive forlænget.

Den 30. august 2019 besluttede han sig for at stoppe karrieren efter talrige skader.

Referencer

Eksterne henvisninger 
 
 Mikkel Vestergaard på danskfodbold.com
 Mikkel Vestergaard Profil hos Esbjerg fB
 Mikkel Vestergaard, all-time Superligastatistik på Superstats.dk

Fodboldspillere fra Danmark
Fodboldspillere fra Esbjerg fB
Fodboldspillere fra Viborg FF
Gårdmølle

En gårdmølle er en lille vindmølle, som typisk forsyner en enkelt husstand, der driver landbrug med elektricitet, ligesom den også kan drive landbrugsmaskiner.

Gårdmøllerne går også under navne som husmøller eller kludesejlere ifølge nogle kilder. De blev fortrinsvis opført i perioden 1870 til 1910 og var oprindelig forsynet med fire vinger, men omkring 1880 blev de mangebladede vindrosemotorer indført i Danmark, hvilket skabte basis for industriel mølledrift. Vindrosemotoren anvender en teknologi, som Daniel Halladay fra Vermont i USA havde udviklet og opnået patent på i 1854. Den var baseret på den hollandske vindmølles vindrose og udelukkende beregnet til at pumpe vand fra brønde. Teknologien viste sig imidlertid at indeholde mange andre anvendelsesmuligheder, og i 1884 installeredes en vindrose, der målte 10 meter i diameter på den hollandske mølle i Ruprechtov i Tjekkiet.

Danskeren Poul la Cour udviklede i 1891 en teknik, hvor der kunne opnås tre gange så meget energi med samme vingelængde sammenlignet med prototypen. Opfindelsen, der skulle fremstille elektricitet, spaltede vand i et kar, der var koblet til møllen, i luftarterne ilt og brint, som blev lagret i gastanke; han påviste også, at møller med få vinger havde større produktionskapacitet end vindrosemøllerne.

Omkring år 1900 var der over 20.000 gårdmøller i Danmark, og mange af disse var placeret på tagene af lader eller udbygninger. De var medvirkende til, at de hollandske vindmøller ikke længere var rentable som kornmøller, og mens nogle søgte at supplere indtægterne, f.eks. med handel med korn og foderstoffer, blev mange andre nedlagt.

Udviklingen af brændstof til motorer betød, at mange brugere udstyrede deres møller med hjælpemotor, men samtidig betød udbygningen af kraftværker og andre større elproducerende virksomheder, at behovet for gårdmøller blev mindre og efter 2. verdenskrig blev langt de fleste nedlagt. Mens der er bevaret ca. 300 af de store, gamle vindmøller, skønnes det, at der kun er ca. 20 gamle gårdmøller, der har overlevet i Danmark. Tarris Mølle på Fur er den eneste tilbageværende gårdmølle med kludesejl. Møllen er opstillet ved Fur Museum.

Nogle af de små vindmøller, som er blevet opstillet efter oliekrisen er en form for videreudvikling af gårdmøllerne. De fleste producerer elektricitet. Der afholdes kurser i selvbyggeri af små vindmøller.

Noter

Referencer 
 Fur Museums hjemmeside 
  Nordisk Folkecenter for Vedvarende Energi: Byg din egen vindmølle oktober 2009 
 Hjemmeside om Poul La Cour 
 Tjekkisk hjemmeside (engelsksproget) om Rupretcov Mølle 
Lise Andersen: Det teknologiske gennembrududgivet 24. april 2013 på Mølleforum.dk 

Vindmøller
Vindkraftværker
Landbrugsbygninger
Casper Nielsen

Casper Nielsen (født 29. april 1994) er en dansk fodboldspiller, der spiller for den belgiske Jupiler Pro League klub Club Brugge. Han har tidligere spillet i den danske superligaklub Odense Boldklub.

Han er søn af den tidligere EfB-spiller Henrik "Ismand" Nielsen. Han har spillet på de forskellige u-landshold. I 2014 scorede han et mål for EfB, hvor han efterfølgende også vandt prisen årets mål i EfB. Sidenhen har han spillet mange kampe for EFB, hvor han har været med til at gøre en stor positiv forskel i det offensive. I Caspers karriere har han spillet i Europa League og var med til at vinde DBU Pokalen i 2013.

Saint Union Saint-Gilloise 
I sommeren 2019 bliver Casper Nielsen solgt til Saint Union Saint-Gilloise, der på daværende tidspunkt spiller i den næstbedste belgiske række. I 2020/2021 sæsonen formår Casper Nielsen sammen med resten af Saint Union Saint-Gilloise at rykke op i den bedste række i Belgien, Jupiler Pro League, efter sidst at havde været der i 1972. I Saint Union Saint-Gilloise første sæson i Belgiens bedste række efter oprykningen, gjorde Casper Nielsen en foryngende præstation, der var med til at Saint Union Saint-Gilloise kæmpede med om mesterskaberne i den bedste række. Saint Union Saint-Gilloise havde en tæt mesterskabskamp, hvor de førte i store dele af sæsonen, men måtte se slået af Club Brugge, der overhalede dem i sidste halvdel af mesterskabs-playoff. Dermed endte Saint Union Saint-Gilloise på en flot 2. plads i Jupiler Pro League 2021/2022, som Casper Nielsen spillede en stor rolle til.

Club Brugge 
I sommeren 2022 skiftede Casper Nielsen fra Saint Union Saint-Gilloise til Club Brugge.

Landshold 
20. marts 2022 blev Casper Nielsen udtaget til A-landsholdet for første gang.

Eksterne henvisninger 

 
 Casper Nielsen Fodboldspiller for Odense Boldklub.
 Casper Nielsen, all-time Superligastatistik på Superstats.dk

Fodboldspillere fra Danmark
Fodboldspillere fra Esbjerg fB
Fodboldspillere fra Odense Boldklub
Deltagere for Danmark ved sommer-OL 2016
Kasper Nielsen (flertydig)

Kasper Nielsen har flere betydninger:

 Kasper Nielsen (født 9. juni 1975) – dansk håndboldspiller.
 Kasper Nielsen (skuespiller) (født 7. april 1978) – dansk skuespiller og komiker.
 Kasper Nielsen (kunsthandler) født 13. april 1970 – dansk kunsthandler og tv-vært.
 Kasper Østervemb Nielsen (født 21. maj 1991) - dansk fodboldspiller.
 Kasper Bøgelund Nielsen (født 8. oktober 1980) - dansk fodboldspiller.

Se også
 Casper Nielsen (født 29. april 1994) – dansk fodboldspiller.
Casper Nielsen (flertydig)

Casper Nielsen har flere betydninger:

 Casper Nielsen (født 29. april 1994) – dansk fodboldspiller.

Se også
 Kasper Nielsen (født 9. juni 1975) – dansk håndboldspiller.
 Kasper Nielsen (skuespiller) (født 7. april 1978) – dansk skuespiller og komiker.
 Kasper Østervemb Nielsen (født 21. maj 1991) - dansk fodboldspiller.
 Kasper Bøgelund Nielsen (født 8. oktober 1980) - dansk fodboldspiller.